Α.Γ.Ε. Ζακύνθου

Η Αθλητική Γυμναστική Ένωση Ζακύνθου είναι ελληνικό αθλητικό σωματείο που δραστηριοποιείται στη Ζάκυνθο, νησί των Επτανήσων. Ιδρύθηκε επισήμως το 1980 και οι αθλητές του αγωνίζονται με χρώματα το κόκκινο και το λευκό. Στο έμβλημά του απεικονίζονται ο χάρτης του νησιού, μια μπάλα καλαθοσφαίρισης και οι ολυμπιακοί κύκλοι. Χρησιμοποιεί ως έδρες το Κλειστό Γυμναστήριο Παναγούλας και το Δημοτικό Αθλητικό Κέντρο Ζακύνθου. Διατηρεί ενεργά τμήματα καλαθοσφαίρισης και στίβου, ενώ στο παρελθόν καλλιεργούσε επίσης την πυγμαχία και το τάε κβον ντο.

Α. Τμήμα καλαθοσφαίρισης

Ιστορική αναδρομή (αντρικό Τμήμα)

Τα πρώτα βήματα (δεκαετία 1980) 
Το ανδρικό τμήμα καλαθοσφαίρισης του ζακυνθινού συλλόγου ιδρύθηκε το καλοκαίρι του 1984 υπό τις οδηγίες του Αλέκου Πολυδωρόπουλου. Πρώτη του έδρα υπήρξε το ανοικτό γήπεδο του 1ου Γυμνασίου Ζακύνθου. Ο πρώτος του φιλικός αγώνας διεξήχθη με το Διαγόρα Βραχνέικων και ο πρώτος επίσημος με τον Κόροιβο Αμαλιάδας για το Κύπελλο Ε.Σ.Κ. Αχαΐας-Ηλείας.

Η πρώτη ομάδα στην ιστορία του συλλόγου, με προπονητή τον Τάσο Βλαχόπουλο, συμμετείχε την περίοδο 1984-85 στο Πρωτάθλημα της Γ' Κατηγορίας Αχαΐας-Ηλείας, ανεβαίνοντας τελικά στη Β' Κατηγορία. Τον επόμενο χρόνο, 1985-86, κατέκτησε την κορυφή της βαθμολογικής κατάταξης ανεβαίνοντας από το επόμενο φθινόπωρο στην νεοιδρυθείσα Α1 Κατηγορία. Στο επίπεδο αυτό ο σύλλογος παρέμεινε από το 1986 μέχρι το 1989 τερματίζοντας κάθε χρόνο στην πρώτη εξάδα.

Πορεία στην Ε.Σ.Κ.Α.Η. (δεκαετίες 1990 & 2000) 
Την άνοιξη του 1990 η ζακυνθινή ομάδα υποβιβάζεται στην Α2 Κατηγορία, επιστρέφοντας στην Α1 Ε.Σ.Κ.Α.Η. τον επόμενο χρόνο. Εκεί παρέμεινε μέχρι την αγωνιστική περίοδο 1992-93. Από το φθινόπωρο του 1993 μέχρι και την περίοδο 1997-98 ο σύλλογος λάμβανε μέρος στο Πρωτάθλημα της Α2 Ε.Σ.Κ.Α.Η., για να επανέλθει από την περίοδο 1998-99 μέσα από διαδικασία αγώνων μπαράζ στην Α1. Στην κορυφαία κατηγορία παραμένει για μια διετία, ενώ τις επόμενες δύο χρονιές βρέθηκε και πάλι στην Α2.

Κατά την αγωνιστική περίοδο 2003-04, προερχόμενη από την Α2 ως πρωταθλήτρια, η Α.Γ.Ε. Ζακύνθου, λαμβάνει μέρος στους αγώνες της Α1 Ε.Σ.Κ.Α.Η. για πρώτη φορά με έδρα το κλειστό του 2ου Λυκείου στην Παναγούλα, αντί του κλειστού του Εθνικού Σταδίου που χρησιμοποιούσε μέχρι τότε. Έκτοτε αγωνίστηκε αδιάλλειπτα στην κατηγορία μέχρι και το 2011.

Άνοδος στη Γ' Εθνική (2011-2015) 
Χρονιά σταθμός στην ιστορία του τμήματος αποτελεί η περίοδος 2011-12 οπότε και, με προπονητή τον Κώστα Ντούβα, κατέλαβε την 1η θέση στην κανονική διάρκεια του πρωταθλήματος της Α1 Κατηγορίας Αχαΐας-Ηλείας με 24 νίκες σε 26 παιχνίδια. Στα μπαράζ ανόδου που ακολούθησαν, μετά από εντός έδρας νίκη επί του Προμηθέα Πατρών με 80-71 στους τελικούς, κέρδισε τη σειρά με 3-0 νίκες, κατακτώντας το Πρωτάθλημα και την άνοδο στην Γ' Εθνική Κατηγορία.

Το Πρωτάθλημα της Γ' Εθνικής συγκροτείται από τέσσερις ομίλους, με τις ομάδες να μοιράζονται σε αυτούς βάσει γεωγραφικών κριτηρίων. Η Ζάκυνθος τοποθετήθηκε για την περίοδο 2012-13 στον 1ο Όμιλο Νότου, τον οποίο συγκρότησαν 12 συνολικά σωματεία. Στο πλαίσιο αυτό η ομάδα συγκέντρωσε 12 νίκες και 10 ήττες, ολοκληρώνοντας τις αγωνιστικές της υποχρεώσεις στην 7η θέση της τελικής κατάταξης. Υπήρξε επίσης η άτυχη ισοβαθμίας με το Γ.Σ. Χαλανδρίου, που τοποθετήθηκε μία θέση υψηλότερα. Προπονητής στις αρχές της περιόδου αυτής ήταν ο Πατρινός πρώην καλαθοσφαιριστής Γιώργος Σκροπολίθας με βοηθό τον Ανδρέα Παπαδάτο, ενώ τον Ιανουάριο του 2013 το πόστο του πρώτου προπονητή ανέλαβε ο Νίκος Θεοδόσης.

Την επόμενη αγωνιστική περίοδο, 2013-14, η Ζάκυνθος επέστρεψε στα γήπεδα της Γ' Εθνικής. Στο μεταξύ οι ομάδες που συγκροτούσαν τον Όμιλό της είχαν αυξηθεί κατά μία. Στο πλαίσιο αυτό ο σύλλογος τερμάτισε με 9 νίκες και 15 ήττες στη συλλογή του. Στον τελικό βαθμολογικό πίνακα έφτασε μόλις στη 10η θέση, αλλά απέφυγε τη ζώνη του υποβιβασμού. Προπονητής ήταν και πάλι ο Νίκος Θεοδόσης με βοηθό το Νίκο Κλάδη.

Το καλοκαίρι του 2014 καθήκοντα πρώτου προπονητή ανέλαβε ο Θεόφιλος Μπεκές με βοηθό τον Αντώνη Ακτύπη. Για το Πρωτάθλημα της περιόδου 2014-15 ο Όμιλος της Ζακύνθου φιλοξένησε 14 ομάδες στο σύνολο, μία περισσότερη από πριν. Στον τελικό βαθμολογικό πίνακα συγκατοίκησε με μια άλλη ομάδα, την Απόλλωνα Αρχαίας Κορίνθου. Αμφότερες συγκέντρωσαν από 15 νίκες και 11 ήττες και βάσει των μεταξύ τους αποτελεσμάτων κατετάγησαν ο μεν Απόλλων στην 5η, η δε Ζάκυνθος στην 6η θέση.

Παρόλο που ο σύλλογος εξασφάλισε άνετα την παραμονή του στη Γ' Εθνική, ανυπέρβλητοι οικονομικοί λόγοι οδήγησαν το διοικητικό συμβούλιο να αποσύρει την ομάδα από τις εθνικές κατηγορίες. Από μόνο του το γεγονός είναι αξιοθαύμαστο καθώς ο σύλλογος,  αφού εξόφλησε τους πάντες,  προτίμησε να αγωνίζεται σε χαμηλότερες κατηγορίες, αντί να υποσχεθεί οικονομικό φορτίο που δεν μπορούσε να αναλάβει. 

Συνοπτική κατάταξη σε εθνικές κατηγορίες (Γ' Εθνική)

Επιστροφή στις τοπικές κατηγορίες (2015-σήμερα) 
Αγωνιστικές περίοδοι

Κατά την αγωνιστική περίοδο, 2015-2016: Το επόμενο φθινόπωρο η Ζάκυνθος πραγματοποίησε επανεκκίνηση δύο κατηγορίες χαμηλότερα και συγκεκριμένα στην Α2 Κατηγορία Αχαΐας-Ηλείας. Για την άνοδο στην κορυφαία τοπική Κατηγορία ανταγωνίστηκε 13 ομάδες. Της προσπάθειάς της ηγήθηκε ο Νίκος Θεοδόσης που επέστρεψε στη θέση του προπονητή. Στην τελική βαθμολογία της χρονιάς 2015-16 η ομάδα βρέθηκε στην 7η θέση, μένοντας εκτός της διαδικασίας των Play-offs ανόδου. Την ίδια συγκομιδή βαθμών είχαν επίσης οι ομάδες του Ληξουρίου και του Παναχαϊκού.η Α.Γ.Ε. Ζακύνθου λαμβάνει μέρος στο Πρωτάθλημα Γυναικών που διοργανώνει η Ένωση Σωματείων Καλαθοσφαίρισης Αχαΐας-Ηλείας.Προπονητής: Θεοδόσης Νίκος
Κατά την αγωνιστική περίοδο, 2016-2017: Την αγωνιστική περίοδο 2016-17 η Α.Γ.Ε.Ζ. επέστρεψε στα γήπεδα της Α2 Κατηγορίας, στην οποία συμμετείχαν εκ νέου 14 σύλλογοι. Μετά την ολοκλήρωση της κανονικής περιόδου βρέθηκε στη 2η θέση της βαθμολογικής κατάταξης. Ακολούθως συμμετείχε στη διαδικασία των Play-offs ανόδου έχοντας το απόλυτο πλεονέκτημα έδρας. Εκεί διασταυρώθηκε με τη Νίκη Προαστείου, η οποία είχε τερματίσει στην 5η θέση. Το μεταξύ τους σκορ βρισκόταν στο 1-1 από την κανονική διάρκεια και όποια ομάδα θα έφτανε τις 3 νίκες θα περνούσε στον τελικό των Μπαράζ. Τελικά ήταν η Ζάκυνθος που εξασφάλισε την άνοδο με 3-2, χωρίς να χρειαστεί η σειρά των τελικών απέναντι στη Δύμη να καθορίσει το αποτέλεσμα (πέρασαν αμφότερες οι ομάδες). Προπονητής: Θεοδόσης Νίκος
Κατά την αγωνιστική περίοδο 2017 - 2018:Η Α1 Κατηγορία Ηλείας-Αχαΐας φιλοξένησε την περίοδο 2017-18 14 στον αριθμό ομάδες, με εκείνη της Ζακύνθου ανάμεσά τους. Η τελευταία δεν διακρίθηκε, ωστόσο, κατάφερε τον πρώτο της στόχο, να διατηρηθεί στην Κατηγορία. Ολοκλήρωσε τη χρονιά με 8 νίκες και 18 ήττες, έχοντας καταλάβει τη 12η θέση. Ο αρχηγός της Α.Γ.Ε.Ζ., Διονύσης Μπονίκος, αναδείχθηκε κορυφαίος σκόρερ του Πρωταθλήματος, ενώ καθήκοντα πρώτου προπονητή διατήρησε ο, ζακυνθινής καταγωγής, Δημήτρης Κοριανίτης.
Κατά την αγωνιστική περίοδο 2018 - 2019: Την επόμενη αγωνιστική περίοδο, 2018-19, η Α.Γ.Ε.Ζ. επέστρεψε στα γήπεδα της Α1 Κατηγορίας με τον Αντώνη Ακτύπη στη θέση του προπονητή. Ο απολογισμός της χρονιάς ήταν 11 νίκες και 15 ήττες, με την ομάδα να ισοβαθμεί με τον Ολυμπιονίκη Αρχαίας Ολυμπίας. Η νησιώτικη ομάδα υπερτερούσε στα μεταξύ τους παιχνίδια με αποτέλεσμα να τοποθετηθεί υψηλότερα και συγκεκριμένα στη 10η θέση. Επιπλέον απέφυγε χωρίς προβλήματα τον υποβιβασμό. Προπονητής: Ακτύπης Αντώνης
Κατά την αγωνιστική περίοδο 2019 - 2020:Την αγωνιστική αυτή περίοδο ο σύλλογος μετρώντας τις δυνάμεις του πήρε μια ακόμη γενναία απόφαση και δεν δήλωσε συμμετοχή στο πρωτάθλημα της Α1 με αποτέλεσμα τον υποβιβασμό της στη Β' κατηγορία σύμφωνα με τους κανονισμούς. Η αγωνιστική τελικά δεν διεξήχθη λόγω της πανδημίας, ανεστάλη κάθε προπονητική και αγωνιστική δραστηριότητα. Ωστόσο η κίνηση αυτή φάνηκε να φέρνει αποτελέσματα τουλάχιστον στην περίοδο των προπονήσεων και μέχρι την διακοπή. Προπονητής: Θεοδόσης Νίκος
Κατά την αγωνιστική περίοδο 2020 - 2021: Δεν διεξήχθη λόγω πανδημίας.
Κατά την αγωνιστική περίοδο 2021 - 2022: Συμμετοχή κανονικά στο πρωτάθλημα της Β' κατηγορίας ΕΣΚΑΗ. Το τέλος της 1ης φάσης βρίσκει την ομάδα μας 1η στο βαθμολογικό πίνακα...Προπονητής: Νέγκας Σπύρος

Γυναικείο Τμήμα

Ιστορική αναδρομή 
Η λειτουργία του γυναικείου τμήματος καλαθοσφαίρισης ξεκίνησε την αγωνιστική περίοδο 1986-87. Η γυναικεία ομάδα τα επόμενα χρόνια λάμβανε σταθερά μέρος στο Πρωτάθλημα Γυναικών της Ε.Σ.Κ.Α.Η. τερματίζοντας σε υψηλές θέσεις. Η λειτουργία του τμήματος ανεστάλη το 1993 λόγω οικονομικών προβλημάτων και κυρίως λόγω έλλειψης νέων παικτριών.

Προπονήτες της ομάδας υπήρξαν οι Νίκος Θεοδωρίτσης, Τζανέτος Πομώνης και Γιάννης Ακτύπης. Έφορος της ομάδας ο Άκης Λαδικός και κυριότερες παίκτριες οι: Μπάστα Τέτα, Μαλεβίτη Μαίρη, Μόρφη Κωνστάντζα, Φαραού Χρύσα, Καλημέρη Ελένη, Ευθυμίου Έφη, Πετροπούλου Μαρίνα, Γούλιαρη Γιολάντα, Σιδηροκαστρίτη Μαρία, Ντακουβάνου Χριστίνα, Μάνεση Σία, Μάργαρη Κατερίνα, Βανετσάνου Δέσποινα, Κυπριώτη καθώς και η Άννα Βυθούλκα.

Η νέα ενεργοποίηση του τμήματος έλαβε χώρα κατά την περίοδο 2011-12 οπότε και το γυναικείο Πρωτάθλημα της Ε.Σ.Κ.Α.Η. φιλοξένησε 6 συλλόγους. Έχοντας πετύχει 2 νίκες σε 7 αγώνες, η ζακυνθινή ομάδα τερμάτισε στην 6η και τελευταία θέση.

Την αγωνιστική περίοδο 2012-13, και με προπονητή το Σπύρο Νέγκα, η Α.Γ.Ε.Ζ. αντιμετώπισε 7 αντιπάλους στην προσπάθειά της να κατακτήσει το Πρωτάθλημα της Ε.Σ.Κ.Α.Η. Στην τελική βαθμολογική κατάταξη τοποθετήθηκε στην 4η θέση έχοντας σημειώσει 9 νίκες και 5 ήττες στη διάρκεια της χρονιάς.

Μετά την ολοκλήρωση των αγωνιστικών του υποχρεώσεων για τη χρονιά 2014-15 ο σύλλογος είχε συλλέξει 7 νίκες και 5 ήττες καταλαμβάνοντας οριστικά την 4η θέση της κατάταξης σε σύνολο 7 ομάδων.

Αγωνιστικές περίοδοι 

Κατά την αγωνιστική περίοδο, 2015-2018, η Α.Γ.Ε. Ζακύνθου λαμβάνει μέρος στο Πρωτάθλημα Γυναικών που διοργανώνει η Ένωση Σωματείων Καλαθοσφαίρισης Αχαΐας-Ηλείας.
Κατά την αγωνιστική περίοδο 2018 - 2019  το γυναικείο τμήμα της ΑΓΕΖ συμμετείχε στο πρωτάθλημα που διοργανώνει  η  Ένωση Σωματείων καλαθοσφαίρισης Αχαίας - Ηλείας – Κεφαλληνίας – Ζακύνθου (ΕΣΚΑ-Η) και τερμάτισε στην 4η θέση. Προπονήτρια: Μασλάρη Ελένη
Κατά την αγωνιστική περίοδο 2019 - 2020  Κανονική συμμετοχή στο πρωτάθλημα με προπονητή τον Πανά Κωνσταντίνο. Δυστυχώς  το πρωτάθλημα διεκόπη λόγω πανδημίας. 
Κατά την αγωνιστική περίοδο 2020 - σήμερα Δεν δηλώθηκε συμμετοχή λόγω μη ικανού αριθμού αθλητριών.

Εφηβικό τμήμα 
Αγωνιστικές περίοδοι

 Κατά την αγωνιστική περίοδο 2016 - 2017  το εφηβικό τμήμα της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) και κατόπιν 3 συνεχόμενων φάσεων,  τερμάτισε στην 4η θέση της τελικής εξάδας. Την ομάδα αποτελούσαν οι : ΜΑΡΓΑΡΗΣ ΔΙΟΝΥΣΗΣ, ΑΠΟΣΤΟΛΑΤΟΣ ΜΑΚΗΣ, ΜΑΡΙΝΑΚΗΣ ΝΙΚΟΛΑΟΣ, ΓΑΡΔΕΛΗΣ ΠΑΝΑΓΙΩΤΗΣ, ΧΑΪΚΑΛΗΣ ΙΩΑΝΝΗΣ, ΕΦΕΠΟΥΛΟΣ ΓΙΩΡΓΟΣ, ΘΕΟΔΩΡΙΤΣΗΣ ΔΙΟΝΥΣΗΣ, ΘΕΡΙΑΝΟΣ ΑΡΗΣ, ΣΤΑΜΙΡΗΣ ΣΠΥΡΟΣ, ΜΑΡΓΑΡΗΣ ΜΙΧΑΛΗΣ, ΧΡΙΣΤΟΦΟΡΑΤΟΣ ΚΩΣΤΑΣ. Προπονητής:  Θεοδόσης Νίκος
 Κατά την αγωνιστική περίοδο 2018 - σήμερα Δεν δηλώθηκε συμμετοχή λόγω μη ικανού αριθμού αθλητών. Οι έφηβοι αθλητές μας αγωνίζονται στην αντρική ομάδα της ΑΓΕΖ

Τμήμα Κορασίδων 
Αγωνιστικές περίοδοι

Μέσα στην πανδημία οργανώθηκε το νεοσύστατο τμήμα κορασίδων της ΑΓΕΖ με αρχικό προπονητή τον Κωνσταντίνο Πανά.  

Κατά την αγωνιστική περίοδο 2021 - 2022 Η ΑΓΕΖ συμμετέχει κανονικά και για πρώτη φορά στην ιστορία της στο πρωτάθλημα κορασίδων της ΕΣΚΑΗ. Προπονήτρια: Η παλιά αθλήτρια της ΑΓΕΖ, Μαλεβίτη Μαίρη.

Παιδικό τμήμα  
Αγωνιστικές περίοδοι

 Κατά την αγωνιστική περίοδο 2017 - 2018  το παιδικό τμήμα της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) και κατόπιν 3 συνεχόμενων φάσεων,  τερμάτισε στην 3η θέση της τελικής εξάδας. Την ομάδα αποτελούσαν οι : ΚΑΨΑΜΠΕΛΗΣ  ΔΗΜΗΤΡΗΣ, ΛΟΥΤΑΣ ΔΙΟΝΥΣΗΣ, ΘΕΟΔΩΡΙΤΣΗΣ ΒΙΚΤΩΡΑΣ, ΣΟΥΡΜΠΗΣ ΓΙΩΡΓΟΣ, ΜΟΥΖΑΚΗΣ ΘΕΟΔΩΡΟΣ, ΠΛΑΡΙΝΟΣ ΔΙΟΝΥΣΗΣ, ΣΤΑΜΙΡΗΣ ΚΩΝΣΤΑΝΤΙΝΟΣ, ΑΝΑΣΤΟΠΟΥΛΟΣ ΑΝΑΣΤΑΣΙΟΣ, ΒΙΛΙΑΡΔΟΣ ΠΑΝΑΓΙΩΤΗΣ, ΝΤΑΛΙΑΝΗΣ ΓΙΩΡΓΟΣ, ΝΕΓΚΑΣ ΝΕΣΤΩΡΑΣ, ΚΛΑΔΗΣ ΝΕΚΤΑΡΙΟΣ, ΠΑΡΑΣΧΗΣ ΓΙΩΡΓΟΣ, ΚΛΑΔΗΣ ΣΤΑΘΗΣ, ΚΑΨΑΜΠΕΛΗΣ ΓΙΑΝΝΗΣ  Προπονητές:  Θεοδόσης Νίκος & Χαϊκάλης Διονύσης

Κατά την αγωνιστική περίοδο 2018 - 2019  το παιδικό τμήμα της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) και κατόπιν 3 συνεχόμενων φάσεων,  τερμάτισε στην 4η θέση της τελικής εξάδας. Την επόμενη αγωνιστική περίοδο το σύστημα διεξαγωγής του παιδικού πρωταθλήματος αλλάζει και η ομάδα μας θα συμμετέχει στην Α κατηγορία του παιδικού. Την ομάδα αποτελούσαν οι : ΑΝΑΣΤΟΠΟΥΛΟΣ  ΑΝΑΣΤΑΣΙΟΣ, ΒΙΛΙΑΡΔΟΣ ΠΑΝΑΓΙΩΤΗΣ, ΜΑΥΡΟΠΟΔΗΣ ΙΩΑΝΝΗΣ, ΝΕΓΚΑΣ ΝΕΣΤΩΡ, ΝΤΑΛΙΑΝΗΣ ΓΙΩΡΓΟΣ, ΦΕΪΖΟΥΛΑΣ ΟΡΕΣΤΗΣ, ΦΙΟΡΕΝΤΙΝΟΣ ΠΑΝΑΓΙΩΤΗΣ, ΧΡΙΣΤΟΦΟΡΑΤΟΣ ΓΙΑΝΝΗΣ, ΚΛΑΔΗΣ ΝΕΚΤΑΡΙΟΣ, ΠΑΡΑΣΧΗΣ ΓΙΩΡΓΟΣ, ΒΑΛΒΗΣ ΙΩΑΝΝΗΣ, ΓΚΛΑΒΑΣ ΝΙΚΟΛΑΟΣ, ΓΚΟΥΣΚΟΣ ΑΛΕΞΑΝΔΡΟΣ, ΘΕΟΔΩΡΙΤΣΗΣ ΚΩΝΣΤΑΝΤΙΝΟΣ, ΦΙΟΡΕΝΤΙΝΟΣ ΠΑΝΑΓΙΩΤΗΣ, Προπονητής:  Θεοδόσης Νίκος
Κατά την αγωνιστική περίοδο 2019 - 2020 το πρωτάθλημα δεν διεξήχθη λόγω πανδημίας.
Κατά την αγωνιστική περίοδο 2020 - 2021 το πρωτάθλημα δεν διεξήχθη λόγω πανδημίας.
Κατά την αγωνιστική περίοδο 2021 - 2022 Η ΑΓΕΖ συμμετέχει κανονικά στο πρωτάθλημα ΕΣΚΑΗ. Προπονητής:  Παπαδάτος Ανδρέας

Τμήμα Παμπαίδων 
Αγωνιστικές περίοδοι

Η ΑΓΕΖ αποφασίζει - παρά τα υψηλά κόστη μετακινήσεων - την συμμετοχή στο πρωτάθλημα παμπαίδων της ΕΣΚΑΗ για να δώσει την ευκαιρία στους μικρούς αθλητές να αποκτήσουν αγωνιστική εμπειρία και να νιώσουν την χαρά της συμμετοχής, του ταξιδιού, της ομαδικής προσπάθειας, της χαράς της νίκης, την εμπειρία της ήττας.

Κατά την αγωνιστική περίοδο 2015 - 2016  το τμήμα παμπαίδων της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) με το ιδιαίτερο χαρακτηριστικό πως όλοι οι αγώνες διεξάγονταν εκτός έδρας για την ομάδα μας λόγω μειωμένου προϋπολογισμού της διοργανώτριας αρχής.
Κατά την αγωνιστική περίοδο 2016 - 2017  το τμήμα παμπαίδων της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) με το ιδιαίτερο χαρακτηριστικό πως όλοι οι αγώνες διεξάγονταν εκτός έδρας για την ομάδα μας λόγω μειωμένου προϋπολογισμού της διοργανώτριας αρχής.
Κατά την αγωνιστική περίοδο 2017 - 2018  το τμήμα παμπαίδων της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) με το ιδιαίτερο χαρακτηριστικό πως όλοι οι αγώνες διεξάγονταν εκτός έδρας για την ομάδα μας λόγω μειωμένου προϋπολογισμού της διοργανώτριας αρχής.
Κατά την αγωνιστική περίοδο 2018 - 2019  το τμήμα παμπαίδων της ΑΓΕΖ συμμετείχε  στο πρωτάθλημα  της  Ένωσης Σωματείων καλαθοσφαίρισης Αχαίας-Ηλείας –Κεφαλληνίας –Ζακύνθου (ΕΣΚΑ-Η) με το ιδιαίτερο χαρακτηριστικό πως όλοι οι αγώνες διεξάγονταν εκτός έδρας για την ομάδα μας λόγω μειωμένου προϋπολογισμού της διοργανώτριας αρχής.
Κατά την αγωνιστική περίοδο 2019 - 2020 το πρωτάθλημα δεν διεξήχθη λόγω πανδημίας.
Κατά την αγωνιστική περίοδο 2020 - 2021 το πρωτάθλημα δεν διεξήχθη λόγω πανδημίας.
Κατά την αγωνιστική περίοδο 2021 - 2022 Η ΑΓΕΖ δεν δήλωσε συμμετοχή στο πρωτάθλημα παμπαίδων αφενός λόγω αμφίβολης συμμετοχής των νεαρών αθλητών λόγω πανδημίας, αφετέρου λόγω του γεγονότος πως όλοι οι αγώνες γίνονται εκτός έδρας.

Β. Τμήμα Στίβου 
Το τμήμα στίβου της Α.Γ.Ε. Ζακύνθου δημιουργήθηκε από μια ομάδα ανθρώπων που αγαπούσε τον κλασσικό αθλητισμό και είναι το 2ο  που λειτούργησε και συγκεκριμένα κατά το έτος 1983. Παραμένει ενεργό μέχρι σήμερα με έδρα το Δ.Α.Κ. Ζακύνθου, χωρητικότητας 2.500 καθήμενων. Από τότε έχει κυλήσει πολύ νερό στο αυλάκι. Αναδείχθηκαν πρωταθλητές Ελλάδας, Βαλκανιονίκες, συμμετοχές σε Ευρωπαϊκούς, Μεσογειακούς, Παγκόσμιους και Ολυμπιακούς Νέων. Ο στίβος είναι μια κυψέλη παιδιών που αναπτύσσει τις φυσικές τους ικανότητες, συμμετέχοντας σε προπονήσεις και αγώνες. Το τμήμα στίβου αγκαλιάζει όλο το νησί της Ζακύνθου ανιχνεύοντας ''ταλέντα'' και αξιοποιώντας τα, το κάνει γνωστό όπου και αν συμμετέχει. Προσελκύει παιδιά με ικανότητες και όχι μόνο στους ΔΡΟΜΟΥΣ , τα ΑΛΜΑΤΑ και τις ΡΙΨΕΙΣ ενώ παράλληλα βελτιώνει τη φυσική κατάσταση και προάγει όλες τις αξίες και ιδανικά του αθλητισμού. Δεν είναι τυχαίος λοιπόν και ο χαρακτηρισμός του ως '' Βασιλιάς όλων των αθλημάτων''.

Αξιολόγηση των ελληνικών συλλόγων κατά Σ.Ε.Γ.Α.Σ (αναφέρεται η κατάταξη του συλλόγου σε πανελλήνιο επίπεδο) :

 To  2010 η Α.Γ.Ε. Ζακύνθου βρέθηκε στην 45η θέση (σε σύνολο 321 συλλόγων).
 Το 2011 παρέμεινε στην ίδια θέση (σε σύνολο 299 συλλόγων).
 Το  2012 "έπεσε" στην 53η θέση (σε σύνολο 281 συλλόγων).
 Το 2013 βρέθηκε λίγο υψηλότερα και συγκεκριμένα στην 48η θέση με 2457 βαθμούς (σε σύνολο 294 συλλόγων).
 Στην  αξιολόγηση του 2014 κατετάγη στην 41η θέση με 2791 βαθμούς (σε σύνολο 289 συλλόγων).
Στην  αξιολόγηση του 2015 κατετάγη στην 57η θέση με 2069 βαθμούς
Στην  αξιολόγηση του 2016 κατετάγη στην 58η θέση με 2108 βαθμούς
Στην  αξιολόγηση του 2017 κατετάγη στην 112η θέση με 989 βαθμούς (η άσχημη θέση κατάταξης ήταν αποτέλεσμα της ανακατασκευής του στίβου του Δημοτικού Σταδίου χωρίς φυσικά να υπάρχει εναλλακτικός χώρος προπονήσεων)
Στην  αξιολόγηση του 2018 κατετάγη στην 90η θέση με 1317 βαθμούς (η άσχημη θέση κατάταξης ήταν αποτέλεσμα της ανακατασκευής του στίβου του Δημοτικού Σταδίου χωρίς φυσικά να υπάρχει εναλλακτικός χώρος προπονήσεων)
Στην  αξιολόγηση του 2019 κατετάγη στην 64η θέση με 2003 βαθμούς (αισθητή βελτίωση μετά την παράδοση του ανακατασκευασμένου με ταρτάν του στίβου του Δημοτικού Σταδίου)

Ανασκόπηση τμήματος στίβου 2017 - 2018 
Για το 2018 ήταν η πρώτη χρονιά λειτουργίας του Δημοτικού σταδίου με τη νέα του μορφή (ταρτάν και ηλεκτροφωτισμός) κάτι το οποίο δίνει ώθηση και πνοή ώστε οι αθλητές να προπονούνται σε συνθήκες ανάλογες του ταλέντου τους και των στόχων τους σε διασυλλογικά και πανελλήνια πρωταθλήματα.

Κάνοντας μια ανασκόπηση για το τμήμα του στίβου από το 2006 εως το 2016 βαθμολογικά ήταν 40ος εως 58ος στην πανελλήνια κατάταξη ανάμεσα σε 350 συλλόγους. Το 2017 ο σύλλογος σημείωσε μια πτώση (112ος ) λόγω των έργων στο δημοτικό στάδιο ενώ το 2018 ανέκαμψε σκαρφαλώνοντας στην 90η θέση. Για το 2019 και τα επόμενα χρόνια θα επιστρέψει στη θέση που αρμόζει λόγω των τέλειων συνθηκών προπόνησης αλλά και της νέας δυναμικής (συμμετοχή περισσότερων παιδιών).

Διασυλλογικά Πρωταθλήματα

ΠΑΜΠΑΙΔΕΣ-ΠΑΓΚΟΡΑΣΙΔΕΣ Β’  (12-13 ΕΤΩΝ): 2 αγώνες, συμμετείχαν 36 αγόρια – κορίτσια κατακτώντας την 1η θέση στη συγκομιδή μεταλλίων με τους συλλόγους του νομού Αχαΐας.
ΠΑΜΠΑΙΔΕΣ-ΠΑΓΚΟΡΑΣΙΔΕΣ Α’ : συμμετείχαν 19 αθλητές-τριες κατακτώντας 6 μετάλλια, συγκέντρωσαν 63 βαθμούς και κατέκτησαν την 5η θέση (Αχαΐα, Ηλεία, Κεφαλονιά, Ζάκυνθο, Αιτωλοακαρνανία).
ΠΑΙΔΕΣ-ΚΟΡΑΣΙΔΕΣ : συμμετείχαν 14 αθλητές-τριες, κατέκτησαν 5 μετάλλια, 93 βαθμούς και την 3η θέση στις κορασίδες.
ΑΝΔΡΩΝ-ΓΥΝΑΙΚΩΝ: εκπροσώπησαν το σύλλογο 11 αθλητές-τριες, συγκεντρώνοντας 98 βαθμούς , 8 μετάλλια (καλύτερη συγκομιδή τελευταίων ετών) και βαθμολογικά την 7η θέση (Πελοπόννησος, Δυτική Στερεά και Νότιο Ιόνιο).  

Συνολικά στα διας/κά συγκεντρώθηκαν 277 βαθμοί και στα παν/νια 53 βαθμοί συν 128 από το παν/νιο ανωμάλου δρόμου.

Μια ιδιαίτερη στιγμή για το σύλλογο ήταν η κατάκτηση της 3ης θέσης από τη Μάρλη Μάρα στα 2.000μ στιπλ και συμμετοχή με την Εθνική ομάδα. Να τονιστεί ότι παράλληλα πριμοδοτήθηκε με 7% στη βαθμολογία που θα πετύχει στις πανελλαδικές εξετάσεις.  Το 2019 θα είναι η χρονιά της θέτοντας υψηλούς στόχους τόσο στην κατηγορία των κορασίδων, όσο και στη νεανίδων αλλά και συμμετοχής με την Εθνική ομάδα.

Αναλυτικά οι διακρίσεις των αθλητών στους πανελλήνιους αγώνες την περίοδο 2017-2018 
ΠΠ-ΠΚΑ’ (10 ΑΘΛΗΤΕΣ)

 Μαρίνου Ρωξάνη 8η στο 5αθλο
 Σούλης Κων/νος  9ος στα 300μ
 Αρβανιτάκης Διονύσης 10ος στα 300μ εμπ
 Ζώκα Χριστίνα 10η στα 3.000μ βάδην
 Σκυταλοδρομία 4Χ80μ 8η με τους Κεφαλληνό - Σούλη - Αρβανιτάκη - Γιακουμέλο

Π-Κ (4 ΑΘΛΗΤΕΣ)

 Μάρλη Μάρα 3η στα 2.000μ στίπλ και συμμετοχή στη Διεθνή συνάντηση Ελλάδας- Κύπρου και 11η στα 3.000μ στο παν/νιο ανωμάλου δρόμου.
 Μαρίνου Μαριέτα, Ακτύπης Αναστάσιος, Βερναρδάκη Θεοδ. Συμμετοχή στους προκριματικούς.

ΕΦΗΒΩΝ-ΝΕΑΝΙΔΩΝ (2 ΑΘΛΗΤΕΣ)

 Μάρλη Μάρα 10η στα 3.000μ
 Βερναρδάκη Θεοδώρα προκριματικό στα 100μ εμπ

ΝΕΩΝ ΚΑΙ ΑΝΔΡΩΝ-ΓΥΝΑΙΚΩΝ

 Θανάσης Ανδρέας 6ος στη Δισκοβολία Νέων Ανδρών
 Φωτοπούλου Αικατερίνη 6η στο μαραθώνιο
 Γαζέα Μάγδα 10η στα 8.000μ ανωμάλου δρόμου

Ανασκόπηση τμήματος στίβου 2018 - 2019 
Το τμήμα του Στίβου συμμετείχε για την αγωνιστική περίοδο 2018- 2019 στις παρακάτω αθλητικές διοργανώσεις :

1. Διασυλλογικό πρωτάθλημα ΠΠ-ΠΚΑ' Πάτρα (20 αθλητές) 20/4/2019

2. Διασυλλογικό πρωτάθλημα Π-Κ Πάτρα (10 αθλητές) 14/4/2019

3. Διασυλλογικό Α-Γ Α' φάση Πάτρα (3 αθλητές) 04/05/2019

4. Διασυλλογικό Α-Γ Β' φάση Τρίπολη (2 αθλητές) 19/5/2019

5. Διασυλλογικό συνθετών ΠΚΑ' Τρίπολη (1 αθλήτρια) 19/5/2019

6. Διασυλλογικό συνθετών ΠΠΑ' Πάτρα (4 αθλητές) 4/5/2019

7. Πανελλήνιο πρωτάθλημα ΠΠ-ΠΚΑ' (12 αθλητές) Χαλκίδα 13-14/7/2019

8. Πανελλήνιο πρωτάθλημα Π-Κ ( 2 αθλητές) Τρίκαλα 6-7/7/2019

9. Πανελλήνιο πρωτάθλημα Εφήβων-Νεανίδων (1 αθλήτρια) Κατερίνη 22-23/6/2019

10. Πανελλήνιο Α-Γ (1 αθλητής) Πάτρα 27-28/7/2019

11. Πανελλήνιο πρωτάθλημα Νέων ( 1 αθλητής) Λάρισα 29-30/6/2019

12. Πανελλήνιο πρωτάθλημα Βάδην Α-Γ ( 1 αθλήτρια) 20/1/2019 Αθήνα

13. Πανελλήνιο πρωτάθλημα Μαραθωνίου (1αθλητρια) 10/11/2019 Αθήνα

14. Ιόνιοι αγώνες Λευκάδα ( 20 αθλητές) 25/05/2019

15. Διασυλλογικό πρωτάθλημα α' φάση  ΠΠ-ΠΚΒ' ( 26 αθλητές) Πάτρα 13/4/2019

16. Διασυλλογικό πρώταθλημα β' φάση ΠΠ-ΠΚΒ' (21 αθλητές) Πάτρα 11/5/2019

Και είχε τις εξής Διακρίσεις 

ΠΠ-ΠΚΑ’ (12 ΑΘΛΗΤΕΣ)

·  Μαρίνου Ρωξάνη 1η στο ακόντιο

·  Σούλης Κων/νος  2ος στα 600μ

·  Αρβανιτάκης Διονύσης 2ος στα 6αθλο

·  Σκυταλοδρομία 4Χ80μ ΠΚΑ' 5η με τις Καραμαλίκη-Πυριόχου-Μωραϊτη-Μαρίνου

·  Στρούζας Πέτρος  7ος στα 3.000μ

·  Γεωργαντόπουλος Γιώργος 7ος στα 600μ

·  Βερναρδάκης Γιώργος 9ος στο 6αθλο

·  Σεμιτεκόλου Αικατερίνη 10η στα 80μ εμπ

Π-Κ (2 ΑΘΛΗΤΕΣ)

·  Μάρλη Μάρα 2η στα 2.000μ στίπλ και συμμετοχή στη Διεθνή συνάντηση Ελλάδας- Κύπρου, 12η στα 800μ

ΕΦΗΒΩΝ-ΝΕΑΝΙΔΩΝ (1 ΑΘΛΗΤΡΙΑ)

·  Μάρλη Μάρα 3η στα 3.000μ στιπλ

ΝΕΩΝ ΚΑΙ ΑΝΔΡΩΝ-ΓΥΝΑΙΚΩΝ (3 ΑΘΛΗΤΕΣ)

·  Θανάσης Ανδρέας 5ος στη Δισκοβολία Νέων Ανδρών και 8ος στη Σφαιροβολία Νέων Ανδρών και 12ος στη Δισκοβολία Ανδρών

·  Ολυμπίου Σοφία 5η στα 50.000μ Βάδην Γυναικών

·  Φωτοπούλου Αικατερίνη 10η στο Μαραθώνιο Γυναικών

Γ. Τμήμα Πυγμαχίας 
Το τμήμα πυγμαχίας της Α.Γ.Ε. Ζακύνθου είναι το πρώτο που λειτούργησε κατά την ίδρυση του συλλόγου το 1980. Προπονητής του τμήματος ήταν ο πανελληνιονίκης-βαλκανιονίκης Γιαννόπουλος Λεωνίδας. Η λειτουργία του σταμάτησε το 1985.

Δ. Τμήμα ΤΑΕ-KWON-DO 
Το τμήμα ταεκβοντό της Α.Γ.Ε. Ζακύνθου είναι υπήρξε ενεργό για μια περίοδο 14 ετών, από το 1986 μέχρι το 2000.

Παραπομπές

Εξωτερικοί σύνδεσμοι 

 Α.Γ.Ε. Ζακύνθου, επίσημος ιστότοπος του συλλόγου.

 
Αθλητικοί σύλλογοι Ζακύνθου
Ελληνικοί σύλλογοι καλαθοσφαίρισης
Ελληνικοί σύλλογοι στίβου
Ελληνικοί σύλλογοι πυγμαχίας
Σωματεία Ε.Σ.Κ.Α.Η.
Ιδρύσεις αθλητικών συλλόγων το 1980
Ζακυνθος Γυναικων